alexandrainst/scandi-wiki huggingface dataset:
OrbitArena

OrbitArena as (tidligere Eidsvoll Industri A/S) er en arbeidsinkluderingsbedrift som ble opprettet i 1968. I oktober 2020 flyttet hele virksomheten inn i nytt bygg i Industrivegen 18 på Jessheim.  

OrbitArenas viktigste oppgave er å hjelpe folk ut i jobb gjennom veiledning, opplæring og nær kontakt med Nav og arbeidsgivere. I tillegg til ca 100 deltakere på ulike tiltak og kurs er det knyttet ca. 85 årsverk til virksomheten. 

OrbitArena er Norges ledende leverandør på plastlaminering av bøker til skoler og bibliotek og utfører produksjonsoppdrag for større og mindre samarbeidspartnere over hele landet. OrbitArena bygg er en egen avdeling som bl.a. påtar seg oppussing og rehabilitering.  Det er i nybygget åpnet en ny og flott cateringavdeling, også med Matbar som selger frokost og lunsjretter på hverdager.

Eiere er kommunene  Ullensaker, Eidsvoll, Nannestad og Hurdal samt Akershus fylkeskommune og lokale bedrifter. 

Årlig omsetning er på ca. 60 millioner kroner.   

OrbitArena ble Equass-sertifisert første gang høsten 2009, deretter resertifisert 2011, 2013, 2015 , 2017 og 2019.

OrbitArena AS har omorganisert 
Fra 01.09.21 har vi overført all vår aktivitet til datterselskapet OrbitArena Arbeidsinkludering AS. Det er også opprettet et datterselskap som heter OrbitArena Kompetanse AS, men foreløpig er det ingen aktivitet i dette selskapet. Morselskapet OrbitArena AS vil i hovedsak fortsette med utleie av fast eiendom samt utvikling av konsernet som helhet.

Morselskap 
OrbitArena AS Org.nr. 919 659 297

Datterselskap 
OrbitArena Arbeidsinkludering AS Org.nr. 927 334 100

OrbitArena Kompetanse AS Org.nr. 927 363 488

Administrerende direktør er Hanne Iren Hystad Ulsletten.

Referanser

Eksterne lenker 

Næringsliv i Ullensaker
Kaada/Patton

Kaada/Patton er samarbeidsprosjektet til den norske pianisten og komponisten John Erik Kaada og den amerikanske musikeren Mike Patton (Faith No More, Mr. Bungle og Tomahawk). Musikken deres er sammensatt av impulser, de fleste hentet fra den kjente delen av den klassiske musikken – romanser signert klassiske komponister som Béla Bartók, Maurice Ravel og Claude Debussy.

Utgivelser
(2004) Romances
(2007) Live
(2016) Bacteria Cult

Se også

 Kaada
 Mike Patton
 Ipecac Recordings

Eksterne lenker
 
 Kaada/Patton hos Ipecac
 Kaada hos Ipecac
 Mike Patton hos Ipecac
 Kaadas offisielle nettsted

Norske musikkgrupper
Musikkgrupper fra USA
Band etablert i 2004
Trevor Francis

Trevor John Francis (født 19. april 1954 i Plymouth) er en engelsk tidligere fotballspiller og trener som gjennom sin aktive karriere spilte i angrep for en rekke europeiske klubber og .

Biografi 
På klubbnivå var han tilknyttet Birmingham City, Nottingham Forest, Manchester City og Sheffield Wednesday i hjemlandet, Sampdoria og Atalanta i Italia samt Rangers i Skottland. Med Nottingham Forest under ledelse av Brian Clough var han med på å vinne Serievinnercupen, ved å score det avgjørende målet i finalen mot den svenske klubben Malmö FF, samt UEFA Super Cup i 1979/1980-sesongen. Etter denne sesongen ble han også nominert til Onze d'Or (årets fotballspiller i Europa), og endte til slutt opp som Onze d'argent bak vinneren Kevin Keegan.

Francis fikk tilsammen 52 kamper og tolv scoringer for Englands herrelandslag. Han ble tatt ut i troppen som representerte England VM i fotball 1982 i Spania.

I sin tid hos henholdsvis Queens Park Rangers og Sheffield Wednesday fungerte Francis som spillende manager. Han var etter sin aktive spillerkarriere også manager hos Birmingham City og Crystal Palace.

Meritter 
Nottingham Forest
 Serievinnercupen: 1979
 UEFA Super Cup: 1979

Sampdoria
 Coppa Italia: 1985

Rangers
 Den skotske ligacupen: 1987

Sheffield Wednesday
 Den engelske ligacupen: 1991

Referanser

Eksterne lenker 
 
 Footballdatabase.eu – Spillerprofilen til Trevor Francis

Engelske fotballspillere
Engelske fotballtrenere
Spillere i Fotball-VM 1982
Fotballspillere for Birmingham City FC
Fotballspillere for Detroit Express
Fotballspillere for Nottingham Forest FC
Fotballspillere for Manchester City FC
Fotballspillere for UC Sampdoria
Fotballspillere for Atalanta BC
Fotballspillere for Rangers FC
Fotballspillere for Queens Park Rangers FC
Fotballspillere for Sheffield Wednesday FC
Fotballtrenere for Queens Park Rangers FC
Fotballtrenere for Sheffield Wednesday FC
Fotballtrenere for Birmingham City FC
Fotballtrenere for Crystal Palace FC
Vinnere av Mesterligaen i fotball for menn
Personer fra Plymouth
Fødsler i 1954
Digipost

Digipost er en digital postkasse utviklet av Posten Norge. Gjennom Digipost kan alle personer over 15 år med norsk fødselsnummer eller D-nummer få en egen «digital postkasse», tilsvarende den fysiske postkassen, som kan benyttes til sikker digital kommunikasjon mellom privatpersoner og private og offentlige virksomheter.

Ved registrering krever systemet at man identifiserer seg med BankID eller Buypass for å være sikker på at brukeren er den han utgir seg for å være. Den digitale postkassen er personlig knyttet til brukerens fødselsnummer. Fødselsnummeret kobles med gateadressene som ligger i Postens adresseregister. I tillegg opprettes det en unik Digipost-adresse. Avsendere kan bruke Digipost-adresse, navn, postadresse eller postnummer for å sende digital post til brukerne av tjenesten.

I tillegg til postdistribusjon, tilbys et dokumentarkiv hvor brukeren selv kan laste opp en kopi av sine egne dokumenter, og et kvitteringsarkiv, hvor brukere som har registrert sine betalingskort, kan få tilsendt en elektronisk kopi av kvitteringen når kortene brukes i butikker. Brukerne kan også legge regninger til forfall i banken direkte fra den digitale postkassen. Digipost har også en fysisk printtjeneste. Printtjenesten er et alternativ når mottaker ikke er en Digipost-bruker.

Digipost har mobilapplikasjoner for iPhone, iPad, iPod touch og Android, samt mobiltilpassede nettsider.

Systemet ble lansert våren 2011,  og hadde i 2021 over 2,6 millioner brukere som kan motta digitale brev fra over 800 offentlige virksomheter.

I februar 2014 besluttet regjeringen at offentlig sektor gjør digital kommunikasjon til hovedregel mot innbyggere og næringsdrivende. Posten Norge ble valgt som leverandør av digital post og meldingsformidling for det offentlige.

Se også 
 e-Boks

Referanser

Eksterne lenker 
 

Posten Norge
Beppe Fenoglio

Beppe Fenoglio (født 1. mars 1922 i Alba i Italia, død 18. februar 1963 i Torino) var en italiensk forfatter, mest kjent for sine fortellinger om livet i Langhe og som partisan under den andre verdenskrig.  Den eneste oversettelse til norsk er La malora (1954) om livet blant fattige bønder i Piemonte under krigen.  Anmelderen Ketil Bjørnstad omtaler da Fenoglio som «einstøingen i italiensk litteratur, [han] arbeidet som eksportmedarbeider i et vinfirma helt til sin død i 1963». Fenoglio døde av tuberkulose, og de fleste utgivelsene var posthumt.  Stilen har vært karakterisert som ironisk, knapp, sannhetssøkende og antiteoretisk, ikke ulik Ernest Hemingway.

Utgivelser

Referanser

Eksterne lenker 
 
 

Italienske forfattere
Medlemmer av den italienske motstandsbevegelsen under andre verdenskrig
Personer fra provinsen Cuneo
Jack Preger

Jack Preger (født 25. juli 1930 i Manchester i England) er en britisk lege som har tilbudt medisinsk behandling til fattige personer i den indiske byen Kolkata i mer enn 25 år. Han etablerte hjelpeorganisasjon Calcutta Rescue. 

Preger ble uteksaminert fra Oxford University med en grad innen økonomi og politisk vitenskap. Han jobbet for et par år som bonde, før han solgte gården og bestemte seg for å bli lege i stedet. I 1965 ble han tatt inn i Royal College of Surgeons i Dublin i en alder av 35 år. I 1993 ble Preger gjort til medlem av Order of the British Empire for hans «utholdenhet og utrolige uselviskhet ovenfor fattige mennesker».

I 1972, da Preger akkurat hadde avsluttet sin turnustjeneste, overhørte han en samtale over radioen om leger som hjalp sivilbefolkningen i den da nylig uavhengige nasjonen Bangladesh som nettopp var blitt uavhengig fra Pakistan. Preger ville også hjelpe til og flyttet derfor snart i Dhaka, der han jobbet, under elendige forhold, i forskjellige flyktningleirer som var fulle av urdu-talende mennesker som snart skulle tilbake til Pakistan. I 1975 satte han opp sin egen klinikk i Dhaka med 90 senger og to gårder i utkanten av selve byen.  

Preger registrerte den veldedige organisasjonen Calcutta Rescue i 1991, og han startet deretter to medisinske klinikker i Kolkata og han tok imot donasjoner til hans organisasjon som kom inn fra minst åtte forskjellige europeiske land. Han fikk også en bosteds-tillatelse. Men, regjeringen nektet å gi ham klarering for å akseptere utenlandske donasjoner. Preger saksøkte derfor staten og til slutt slo domstolene ned regjeringens avvisning, og Preger fikk lov til å godta 1 500 000 rupier pr. måned i veldedige donasjoner.

Eksterne lenker 
 

Order of the British Empire (MBE)
Britiske leger
Personer fra Manchester
Ståpult

Ståpult er både et historisk kontormøbel og en moderne, ergonomisk justerbar skriveinnretning. Som det også ligger i navnet, er det snakk om en høy skrive- eller lesepult.

Den opprinnelig lesepulten var gjerne uten stol, eller eventuelt med tilhørende høy krakk. I visse tilfeller har ståpultene dessuten fungert som kombinert kateter og talestol.

Historikk 
Mens moderne ståpulter er mest vanlige blant arkitekter og folk med ryggplager, er poenget med de eldre ståpultene at kontoristene i en slik arbeidsstilling ikke skulle få anledning til å sette seg bedagelig til rette, så en kunne risikere at vedkommende slappet at han eller hun sovnet.

Den strenge arbeidsmoralen er blant annet berørt av Henrik Ibsen i dramaet Kjærlighedens Komedie (1862), hvor kopist Styver røper at han selv på jobben nede i departementet hadde nyttet anledningen til å skrive kjærlighetsdikt til sin utkårne frøken Skjære.
 
Styver. 
... For syv Aar siden, – vil Du tro det Du?
Jeg gjorde Vers i Stilhed paa Kontoret.

Falk. 
Du gjorde Vers – ved Pulten? 

Styver. 
Nei, ved Bordet.
 
Når kopist Styver understreket at han bare skrev ved bordet, og ikke ved kontorpulten, så var det uttrykk for at han begrenset seg til å forfatte slike private oder i pausene mellom arbeidsøktene. I departementet var kopistene de kontormedarbeiderne som sto lavest i rang. Sju år etter var altså han og frøken Skjære fremdeles bare forlovet. De var stadig nede i utstyrsmagasinet, men lønna hadde altså vært for lav til at de så langt kunne feste bo og stifte familie.

Vi vet det også fra professor Amund Hellands arbeid med storverket Norges Land og Folk, at han hadde et helt kobbel av ekstraskrivere som fortløpende avløste hverandre ved ståpulten. Den enkelte kunne da få anledning til å hvile ut og sitte rolig ned ved pausebordet. Eneste grunn til at disse opplysningene om diktat og tilmålte arbeidsøkter finnes bevart for ettertiden, er at Helland gjennom å karakterisere skrivekarlene som Blækspruterne, samtidig fikk understreket hvilken vandrende kunnskapsbase han selv var.

Trivia 
I februar 2010 skrev Olivia Judson et innlegg i Opinionator om fordelene ved å arbeide stående ved skrivebordet, og fremholdt at det fantes en sammenheng mellom dårlig helse og stillesittende livsstil.

Skrift
Tegne- og skriveutstyr
Kunstnermateriell

he:סטנדר
Acker Bilk

Bernard Stanley «Acker» Bilk (født 28. januar 1929 i Pensford, død 2. november 2014 i Bath) var en britisk jazzmusiker som spilte klarinett. Han er kjent for sitt varemerker som er hans fippskjegg, bowlerhatt og stripete vest. Han ble utnevnt til medlem av Order of the British Empire for sine musikalske tjenester for Storbritannia.

Bilks foreldre ønsket at han skulle lære seg å spille piano, men som ung fant Bilk sin kjærlighet til friluftsliv og blant annet fotball. Han mistet to fortenner i en fotballkamp og mistet en halv finger på grunn av en ulykke på slede. Begge disse skadene har han senere hevdet å ha påvirket hans spille-stil på klarinetten.

Bilk lærte seg å spille klarinett da han tjenestegjorde i Royal Engineers etter at hans militære kollega og gode venn, John A. Britten, ga ham en klarinett i gave som han hadde kjøpt på en lokal basar, og som han egentlig ikke hadde bruk for. Han skrev sangen «Stranger On The Shore» for en britisk TV-serie og sangen ble brukt som tittelspor. Den ble ikke bare en stor musikalsk hit i Storbritannia, der den holdt seg på listene for en bemerkelsesverdig periode på hele 55 uker, den ble også en populære hit på amerikanske hitlister.

Referanser

Eksterne lenker 
 
 
 

Order of the British Empire (MBE)
Britiske musikere
Gert Fröbe

Karl Gerhart Fröbe, bedre kjent som Gert Fröbe (født 25. februar 1913 i Oberplanitz, dagens Zwickau-Planitz, død 5. september 1988 i München) var en tysk skuespiller som spilte i flere filmer, inkludert James Bond-filmen Goldfinger, som Auric Goldfinger (dubbet av Michael Collins da Fröbe snakker dårlig engelsk), Tolvskillingsoperaen, som Peachum, og i Chitty Chitty Bang Bang som Baron Bomburst. Han spilte også Gammel-Dag Bjørndal i den kontroversielle adapsjonen Und ewig singen die Wälder av Trygve Gulbranssens Og bakom synger skogene.

Liv og virke

Bakgrunn 
Fröbe ble født i Zwickau, sønn av seilmaker, lærhandler og skomaker Karl-Otto Fröbe og hans kone Alma (d. 1972). Han meldte seg inn i Det nasjonalsosialistiske tyske arbeiderpartiet i 1929, i en alder av 16 år. I 1937 meldte han seg ut. 

Han hjalp to tyske jøder ved å skjule dem fra Gestapo.

Filmkarriere 
Fröbe ble internasjonalt kjent med filmen, Berliner Ballade, som var en av de første tyske filmene som ble laget etter andre verdenskrig. I 1958 fikk han rollen som skurken i den sveitsisk-tyske filmen Det skjedde på høylys dag. Hans rolle som en gal barnemorder gjorde produsentene av James Bond-filmen Goldfinger, interesserte. Og Fröbe ble valgt til å spille en av filmseriens mest kjente skurker, nemlig Auric Goldfinger.

På grunn av hans tidligere medlemskap i nazipartiet, ble filmen Goldfinger i starten forbudt i Israel til Fröbe fikk en offentlig takk for sin hjelp, av en jødisk familie.

Fröbe opptrådte flere ganger  i stjernespekkede rollebesetninger på 1960-tallet, som i filmene Den lengste dagen, Brenner Paris?, Hårnålsvinger og raske skranglekasser - Alle tiders race jorden rundt, og Disse dristige menn i de farlige fly. På grunn av at hans tyske morsmål brøt igjennom når han snakket engelsk, ble han dubbet i noen av sine klassiske roller, som i Goldfinger av Michael Collins. Han opptrådte også i Kuppet eller: Dollar på tynn is (1971) med Goldie Hawn og Warren Beatty. På 1980-tallet spilte Fröbe flere mindre roller i Mercedes Benz W123-reklamer for å promotere kupé- og sedanversjonen.

Ved siden av å være skuespiller, var Fröbe en profilert oppleser av lyrikk, særlig av Christian Morgenstern og Joachim Ringelnatz.

Gert Fröbe døde i München i september 1988 av et hjerteinfarkt. Han ble 76 år gammel.

Filmer (utvalg)

Referanser

Eksterne lenker  
 

Personer fra Zwickau
Tyske skuespillere
Tyskere fra andre verdenskrig
Skuespillere i filmer basert på Bjørndaltrilogien
Medlemmer av NSDAP (innmeldt 1925–1932)
Personer tilknyttet det tredje rike
Edvin Østergaard

Edvin Østergaard (født 1. januar 1959 i St. Louis, Missouri) er en norsk komponist innen klassisk- og samtidsmusikk.

Blant komposisjonene hans finnes instrumental musikk, musikk for kor og vokalensembler og musikk for teater. For korverket «The Two Moons» vant han juryens pris under en konkurranse arrangert av The Netherlands Radio Choir i 2007.

I 2010 ga han ut albumet Die 7. Himmelsrichtung. Albumet inneholder musikk han komponerte i perioden 1999 til 2006 og blir fremført av sopranen Siri Torjesen, bratsjist Morten Carlsen og cellist Hans Josef Groh. For albumet vant han Spellemannprisen 2010 i klassen samtidsmusikk.

Østergaard er ansatt som professor i fagdidaktikk innen fagområdet "Kunst og vitenskap i læring" ved Norges miljø- og biovitenskapelige universitet (NMBU) og har utgitt en rekke publikasjoner (se under). I 2020 ble Østergaard utnevnt til Merittert underviser ved NMBU.

Eksterne lenker 
 Biografi hos mic.no

 Hjemmeside Edvin Østergaard NMBU

Norske komponister
Vinnere av Spellemannprisen
Fødsler i 1959
Johan E. Paulsen

Johan Edvard Paulsen (født 29. juli 1864 i Trondhjem, død 9. juni 1947) var en norsk redaktør og politiker (H).

Han var utdannet typograf og arbeidet først i Trondhjems Adresseavis fra 1882. I 1896 var han med på å etablere Lofotposten i Svolvær, hvor han var redaktør 1898–1935 og medeier. Paulsen opparbeidet avisen til å bli Nord-Norges største. Fra 1919 var han dessuten direktør i Svolvær Sparebank. Paulsen var medstifter og senere formann, viseformann og æresmedlem i Nord-Norges Presseforening, formann i Nord-Norges Bladeierforening og styremedlem i Norsk Bladeierforening som representant for Nord-Norge. 

Paulsen var medlem av Vågan herredsstyre 1901–1917, herav varaordfører 1916–1917 og medlem av formannskapet i fire perioder. 1. juli 1918 ble Svolvær utskilt som egen bykommune, hvor Paulsen var ordfører 1918–1922. Blant hans mange andre verv kan nevnes medlem av Vågan Sparebanks forstanderskap og kontrollutvalg, formann og nestformann i Vågan skolestyre samt forlikskommissær i Svolvær. Han var innvalgt på Stortinget fra Nordland 1925–1930.

Johan E. Paulsens gate i Svolvær er oppkalt etter ham.

Stortingskomiteer 
 1928–1930 medlem i næringskomiteen
 1925–1927 medlem i veikomiteen

Referanser

Eksterne lenker 
 

Stortingsrepresentanter fra Høyre
Stortingsrepresentanter for Nordland
Stortingsrepresentanter 1928–1930
Stortingsrepresentanter 1925–1927
Ordførere i Svolvær
Høyre-ordførere i Nordland
Norske redaktører
Personer fra Trondheim kommune
Jack F. Paulus Skiway

Jack F. Paulus Skiway  er en flyplass på Sydpolen som betjener den amerikanske forskningsstasjonen Amundsen-Scott.

Flyplassen har én rullebane som er 3658 m lang, og betjenes av Lockheed LC-130-fly, en variant av Lockheed Martin C-130 Hercules som er utstyrt med ski. I sommerhalvåret (oktober–februar) går det daglige flyvninger mellom Amundsen-Scott og McMurdo Station for å bringe forsyninger til stasjonen. Det amerikanske forsyningsprogrammet går under navnet Operasjon Deep Freeze.

Når stasjonen skal forsynes må flyenes størrelse tas i betraktning. Stort forskningsutstyr eller andre store forsyninger (som delene til den nye basen som ble bygget fra 1999) deles inn i mindre deler og settes sammen når de kommer fram. Begrensningene i flykapasiteten er ifølge den amerikanske National Science Foundation en av hovedgrunnene til at Sydpoltraversen ble laget.

Eksterne lenker 
 Flyplassinformasjon for NZSP fra World Aero Data.
 Værdata for NZSP fra NOAA/NWS

Flyplasser i Antarktis
Artikler i Antarktis-prosjektet
Nordic Music Prize

Nordic Music Prize er en fellesnordisk musikkpris opprettet av by:Larm for å sette fokus på nordisk musikk og bryte ned grensene mellom nabolandene. Prisen er inspirert av den britiske Mercury Prize og skal kåre det beste albumet fra Norden. Den ble delt ut første gang under by:Larm 2011. I 2018 inngikk by:Larm et samarbeid med Hyundai, og prisens offisielle navn ble endret til Hyundai Nordic Music Prize.

En nordisk jury nominerer tolv utgivelser fra de nordiske landene. De nominerte vurderes av en internasjonal jury som kårer vinneren. Den internasjonale juryen for 2021 består av Jeanette Lee (Rough Trade), Jude Rogers (The Guardian), Eric Deines (Jagjaguwar) og Stuart Maconie (BBC). Per 2021 er prisbeløpet på  Euro.

Første pris ble delt ut fredag 18. februar 2011 for musikkåret 2010 og gikk til islandske Jónsi for debutalbumet Go. Prisutdelingen foregikk i Kulturkirken Jakob og prisutdeler var kronprins Haakon.

Vinnere og nominerte

Referanser

Eksterne lenker 
 

Musikkpriser
Nordisk samarbeid
IBalsfjord

iBalsfjord var en lokalavis som ble utgitt i Balsfjord kommune i Troms.

Avisa ble utgitt første gang 10. desember 2009, som «en ukeavis av, for og om balsfjordinger og malangsværinger». Den utkom hver torsdag. Avisen var først og fremst en abonnementsavis, og opplaget første driftsår fordelte seg på 1038 eksemplarer i abonnement, 136 i løssalg.

iBalsfjord ble eiet av Framtid i Nord, og dens redaktør Inge Bjørn Hansen var i utgangspunktet redaktør for begge lokalavisene. Fra 1. januar 2011 tok  Trondar Lien over som ansvarlig redaktør for iBalsfjord.

Bak begge avisene sto Harstad Tidende Gruppen (HTG), med hovedkontor i Harstad.

Styret vedtok i 2011 å avvikle avisa, grunnet for lave annonseinntekter. Siste utgave av iBalsfjord kom ut 9. desember 2011.

Redaktører
 Inge Bjørn Hansen (2009–2010)
 Trondar Lien (2011)

Opplag
Bekreftede netto opplagstall fra Mediebedriftenes Landsforening:
 2010: 1 174

Referanser 
<div class="references-small">
 
 
</div class="references-small">

Eksterne lenker
 iBalsfjord i trykken (omtale)

Nedlagte aviser i Troms
Aviser etablert i 2009
Aviser nedlagt i 2011
Balsfjords historie
Billy T Band

Billy T Band er et norsk blues/soul-band frontet av den amerikanske bassisten .

Bandet har gitt ut fire album: A Little Mixed Up i 2007, L.O.V.E. (Just a Silly Notion) i 2010, Mo-Billy-T i 2012 og Reckoning i 2016. Bandet vant Spellemannprisen 2010 for sitt andre album og Spellemannprisen 2012 for sitt tredje album, begge i klassen «Blues». De ble også nominert til Spellemannprisen 2016 i samme klasse for Reckoning.

Medlemmer 
 : bass, vokal
 : gitar, vokal
 Håkon Høye: gitar, vokal
 Alexander Pettersen: trommer, perkusjon

Diskografi 
 A Little Mixed Up (2007)
 L.O.V.E. (Just a Silly Notion) (2010)
 Mo-Billy-T (2012)
 Reckoning (2016)

Referanser

Eksterne lenker 
 
 

Norske bluesgrupper
Vinnere av Spellemannprisen
Hansjörg Felmy

Hansjörg Felmy (født 31. januar 1931, død 24. august 2007) var en tysk skuespiller. Han opptrådte i 50 filmer og fjernsynsserier mellom 1957 og 1995. Han spilte i filmen  The Marriage of Mr. Mississippi, som ble vist i Filmfestivalen i Berlin i 1961. I den tyske krimserien Tatort spilte han kommissæren Heinz Haferkamp fra 1974 til 1980, som fortsatt er godt kjent i dagens Tyskland. Han spilte også Tore Bjørndal i den kontroversielle adapsjonen Und ewig singen die Wälder av Trygve Gulbranssens Og bakom synger skogene.

Filmer (utvalg) 
 Und ewig singen die Wälder (1959)
 Sacred Waters (1960)
 Brainwashed (1960)
 The Marriage of Mr. Mississippi (1961)
 Torn Curtain (1966)

Referanser

Eksterne lenker 
 
 

Tyske skuespillere
Personer fra Berlin
Skuespillere i filmer basert på Bjørndaltrilogien
Vestfossen kirke

Vestfossen kirke er en kirke fra 2010 i Vestfossen i Øvre Eiker kommune, Viken fylke. Den er en del av Den norske kirke og hører til Eiker prosti i Tunsberg bispedømme.

Historie
Den 1. januar 1997 ble Vestfossen et eget kirkesogn. Dette sognet hadde ingen kirke, kun Vestfossen kapell, som har fungert som sognekirke. Dette var oppført som bedehus i 1863 og innviet som kapell i 1902. Øvre Eiker kommune besluttet samme år at en ny kirke skulle bygges. Kommunen bevilget i 2008 20 millioner kroner, og Øvre Eiker kirkelige fellesråd 7 millioner. Byggingen ble startet 1. juni 2009, grunnsteinen ble lagt ned 14. februar 2010 av biskop Laila Riksaasen Dahl, og 29. august 2010 ble kirken vigslet av biskop Dahl. Totalkostnaden for kirken ble litt over 34 millioner kroner.

Kirken

Kirken er på 900 m², og er en arbeidskirke. Klokketårnet er frittstående, og har fått kirkeklokken fra Vestfossen kapell, som er fra 1902. Trekorset på fondveggen er laget av Hans Horne. Alteret er lagd av to slipesteiner fra «Kollergangen» i tidligere Vestfos Cellulose, med en glassplate over. Døpefonten og orgelet er også hentet fra Vestfossen kapell. Altertavlen skal også hentes fra kapellet, denne er fra 1400-tallet.

Gravkapellet er ikke tatt i bruk enda, og det er ikke gravlund enda.

Referanser

Eksterne lenker
 Vestfossen kirke
 Drammens Tidende - bildeserie av kirken

Kirker i Øvre Eiker
Kirker i Eiker prosti
Norske kirker fra 2010